Oznámenie Komisie Európskemu parlamentu a Rade - Politická stratégia na rok 2006 /* KOM/2005/0073 v konečnom znení */





Brusel, 2.3.2005 KOM(2005) 73 v konečnom znení OZNÁMENIE KOMISIE EURÓPSKEMU PARLAMENTU A RADE Politická stratégia na rok 2006 OBSAH 1. Úvod 3 2. Situácia únie a politické priority na rok 2006 3 2.1. Prosperita 4 2.2. Solidarita 6 2.3. Bezpečnosť 8 2.4. Vonkajšia projekcia 9 3. Všeobecný rámec pre ľudské a finančné zdroje na rok 2006 11 3.1. Ľudské zdroje 11 3.1.1. Posilnenie na základe rozšírenia 11 3.1.2. Prínos pre centrálne združenie 11 3.1.3. Ľudské zdroje dostupné pre štyri priority 11 3.1.4. Osobitná situácia v určitých útvaroch 12 3.2. Finančné zdroje 12 3.2.1. Finančné implikácie priority „Prosperita“ 14 3.2.2. Finančné implikácie priority „Solidarita“ 14 3.2.3. Finančné implikácie priority „Bezpečnosť“ 15 3.2.4. Finančné implikácie priority „Vonkajšia projekcia“ troch interných priorít 15 1. ÚVOD Ako prvé štádium už dobre etablovaného ročného politického cyklu Komisie stanovuje táto politická stratégia politické priority na rok 2006, určuje iniciatívy, ktoré ich pomôžu realizovať, a prijíma rozpočtový rámec s cieľom zabezpečiť potrebné zdroje na realizáciu týchto priorít. Po prijatí ročnej politickej stratégie, ktorá stanovuje rámec a hlavné smery pre rozpočtovú a legislatívnu prax na rok 2006, sú ďalšími fázami cyklu príprava predbežného návrhu rozpočtu a medziinštitucionálny dialóg. Na tomto základe sa vypracuje pracovný program, ktorý Komisia prijme v novembri 2005. Body pracovného programu Komisie budú sprevádzať, tak, ako to bolo doteraz zaužívané, odhady príslušných dôsledkov. Vychádzajúc z týchto odhadov Komisia rozhodne, či sa ďalej predpokladané iniciatívy stanú predmetom návrhu. Celý cyklus potom vytvorí základ pre plánovanie operácií realizované generálnymi riaditeľstvami a oddeleniami, v rámci ktorého sa politické priority zahrnú do riadiacich plánov na rok 2006. Realizácia riadiacich plánov sa zhodnotí v správach o aktivitách v roku 2006 a zhrnie v oznámeniach určených Európskemu parlamentu, Rade a Európskemu dvoru audítorov. 2. SITUÁCIA ÚNIE A POLITICKÉ PRIORITY NA ROK 2006 Na európskej úrovni je rok 2006 mimoriadne dôležitý, čo sa týka implementácie päťročných strategických cieľov prijatých 26. januára a čo sa týka zastrešujúcich cieľov obnoveného hospodárskeho rastu a vytvárania nových pracovných miest v Európe. Tieto strategické ciele boli smerodajné pre pracovný program Komisie prijatý v tom istom čase, ale rok 2006 bude kľúčovým rokom z hľadiska ich konkrétnej implementácie . Niektoré z nich sú: na základe očakávaných hodnotení a zamerania v tomto roku by sa mal dosiahnuť pokrok pri realizácii lisabonskej stratégie, stratégie trvalo udržateľného rozvoja a sociálnej agendy 2006-2010. V oblasti slobody, bezpečnosti a práva sa plánuje v súvislosti s nadobudnutím účinnosti ústavy prehodnotenie Haagskeho programu v druhom polroku 2006. Čo sa týka zahraničných vzťahov, vstupuje proces rozšírenia do novej fázy; mal by sa dokončiť doteraz dosiahnutý pokrok v oblasti susedskej politiky. Rok 2006 bude rokom prípravy a predbežného plánovania . Členské štáty vstúpia do kritickej fázy ratifikácie ústavy a Komisia musí zabezpečiť, aby sa s inštitucionálnymi a politickými zmenami, ktoré vyplývajú z ústavy, vysporiadali primeraným spôsobom. Komisia bude i naďalej podporovať proces ratifikácie a vypracuje niekoľko legislatívnych iniciatív, aby po nadobudnutí účinnosti ústavy 1. novembra 2006 zabezpečila jej bezprostrednú implementáciu. Tento rok je takisto rozhodujúci v súvislosti s prípravou finančných perspektív na obdobie rokov 2007-2013 a zabezpečením primeraného plánovania, ak má byť nová generácia finančných nástrojov (či už v oblasti štrukturálnych fondov, rozvoja vidieka, výskumu a rozvoja, konkurencieschopnosti a inovácie, práva, slobody a bezpečnosti alebo zahraničných vzťahov) od 1. januára 2007 funkčná v plnom rozsahu. Na medzinárodnej úrovni budú opäť stredobodom pozornosti otázky mierových riešení, eliminácie chudoby, bezpečnosti a stability. Snáď bude rok 2006 aj rokom konkrétnych pokrokov na medzinárodnej scéne , čo sa týka riešenia konfliktu medzi Izraelom a Palestínou začatím nového dialógu medzi obidvoma stranami, implementácie rozvojovej agendy z Dohy, ktorej predchádzala konferencia ministrov v Hong Kongu v decembri, implementácie akčného plánu EÚ zameraného na zvyšovanie kapacity krízového manažmentu, dôležitých plánovaných procesov obnovy (Irak, juhovýchodná Ázia po katastrofe cunami, Afganistan) alebo implementácie konkrétnych opatrení na odstránenie chudoby po zhodnotení miléniových rozvojových cieľov v roku 2005. Toto je prvá ročná politická stratégia, ktorú prijala nová Komisia. Politický cyklus, ktorý vychádza z päťročných strategických cieľov, bude v plnej miere zohrávať svoju úlohu a zabezpečovať kontinuitu s prácou novej Komisie v rámci jej pracovného programu na rok 2005. Ročná politická stratégia by mala odrážať uskutočňovanie cieľov päťročnej stratégie v roku 2006. Politická stratégia na rok 2006 preto jasne odráža priority, ktoré predstavujú základňu partnerstva pre obnovenú Európu a ktoré sú obsiahnuté v päťročných strategických plánoch: vrátiť Európu späť na cestu prosperity , posilniť záväzky voči solidarite , zlepšiť bezpečnosť obyvateľov a v konečnom dôsledku vplyvnejším vystupovaním vo svete uplatniť a podporovať tieto priority aj za hranicami. V roku 2006 sa Komisia bude usilovať o realizáciu najnaliehavejších priorít: obnovu dynamického a trvalo udržateľného hospodárskeho rastu v Európe a zabezpečenie viacerých a lepších pracovných miest pre občanov . Okrem týchto politických priorít je i naďalej základným operačným cieľom Komisie v roku 2006 riadne fungovanie rozšírenej Európy , kontinuita prebiehajúcich aktivít a komplexné uplatňovanie politík a pravidiel vo všetkých členských štátoch. Tento cieľ si vyžaduje venovať trvalú pozornosť efektívnej implementácii európskeho práva a ďalej rozvoju rizikového manažmentu vo všetkých oblastiach, ktoré súvisia s plnením rozpočtu Spoločenstva. Rovnako žiaduca je aj kontinuita medzi formuláciou a realizáciou politiky pomocou modernej, účinnej a na služby zameranej správy. V tejto súvislosti je potrebné poznamenať, že ročná politická stratégia sa zameriava na nové iniciatívy v roku 2006. Neodráža všetky aktivity Komisie v roku 2006, predovšetkým podrobné fakty v súvislosti s prebiehajúcimi aktivitami, ktoré vyplývajú zo zodpovednosti Komisie za realizáciu úloh v zmysle, ako bolo ustanovené v zmluvách. Udržateľný rozvoj ostáva i naďalej zastrešujúcim cieľom politiky EÚ. Príprava a implementácia politiky v roku 2006 sa bude opierať o novú komunikačnú stratégiu Komisie. Pôjde o komunikáciu zhora nadol a ďalej smerom ku komunikácii s určitou cieľovou skupinou zameranej na otázky týkajúce sa občanov. Pomocou lepšieho programového plánovania a aktívnej účasti komisárov sa komunikácia integruje aj do politického procesu. Posilní sa úloha zastúpení Komisie. Takisto sa podporia horizontálne iniciatívy zamerané na posilňovanie účasti verejnosti a podporu budovania európskeho verejného priestoru. 2.1. Prosperita Dodnes sa neuskutočnili ciele lisabonskej stratégie v takom rozsahu, ako sa pôvodne očakávalo. V súvislosti so strednodobým hodnotením uskutočňovania lisabonskej stratégie Komisia určila priority svojho zamerania: hospodársky rast a produktivita v Európe nedosahujú úroveň najväčších hospodárskych partnerov a súčasné tempo zvyšovania konkurencieschopnosti a inovácie nestačí na to, aby sa zabezpečila životná úroveň a sociálna ochrana občanov Európy v strednodobom a dlhodobom meradle. Táto skutočnosť si vyžaduje, aby sa obnovili záväzky lisabonského programu zamerané na realizáciu troch dôležitých cieľov: zvyšovanie atraktivity Európy pre investorov a v súvislosti s prácou; podpora vedomostí a inovácie, ktoré sú hnacím motorom hospodárskeho rastu; vytváranie viacerých a lepších pracovných príležitostí. Radikálne zlepšenie je takisto potrebné v súvislosti s implementáciou lisabonskej stratégie v Únii a členských štátoch s cieľom podporiť jej účinnosť a väčšiu zrozumiteľnosť. Táto naliehavá úloha je prioritou Európy v roku 2006. Zvláštna pozornosť sa bude venovať: - implementácii prehodnotenej lisabonskej agendy s cieľom podporiť hospodársky rast a vytváranie pracovných miest, - fungovaniu Paktu hospodárskeho rastu a stability prijatím fundovanej makroekonomickej a rozpočtovej politiky a rovnako zlepšením hospodárskej štatistiky, - formulácii a implementácii akčných plánov v príslušných interných a externých sektoroch politiky v rámci prepracovanej stratégie udržateľného rozvoja, - realizácii cieľa „K úplnej zamestnanosti“ v novej sociálnej agende, - zlepšeniu fungovania vnútorného trhu odstraňovaním prekážok, ktorým čelí trh služieb, financií a tovaru, zlepšovaním prepojenia európskych sietí, zjednodušovaním a racionalizáciou colných postupov, daňových pravidiel uplatňovaných v súvislosti s cezhraničnými transakciami a rovnako urýchľovaním implementácie a presadzovaním predpisov vrátane antitrustových predpisov v rozšírenej Európe a predpisov, ktoré sa týkajú štátnej podpory, - stanoveniu podmienok na podporu investovania vo výskume a rozvoji, na podporu inovácie, efektívnosti zdrojov, rozširovania environmentálnych technológií, používania nových komunikačných a informačných technológií, - podpore mobilít vo vzdelávaní, podpore vyšších stupňov kvalifikácie, efektívneho využívania potenciálu mladých ľudí a starnúcej pracovnej sily, podpore pracovných mobilít a lepšieho porozumenia potenciálu imigrácie s cieľom vybaviť Európu lepšími zručnosťami a pripraviť ju na zmenu. Prosperita: kľúčové iniciatívy na rok 2006: Vybrané boli nasledujúce kľúčové iniciatívy: vypracovať rozsiahlu strategickú správu pre jarné zasadnutie Európskej rady 2006 o pokroku pri uskutočňovaní lisabonských cieľov na základe národných akčných programov, ktoré sa majú predložiť na konci roku 2005, a záväzkov na úrovni členských štátov, sociálnych partnerov a európskych orgánov, navrhnúť opatrenia na podporu solventnosti poisťovacích spoločností, zlepšiť prístup firiem na trh v súvislosti s clearingom a zúčtovaním finančných transakcií (uzatvorenie obchodu) a novelizovať smernice týkajúce sa poistenia (okrem smerníc o životnom poistení), poradenstvo v oblasti autorských práv, navrhnúť opatrenia na ďalší rozvoj vnútorného trhu poštových služieb a zlepšiť ich kvalitu, navrhnúť iniciatívy v automobilovom sektore, vrátane zjednodušenia právnych predpisov, vyhlásiť iniciatívy na ochranu trhu verejného obstarávania a zvýšiť právnu bezpečnosť s cieľom zjednodušiť uplatňovanie predpisov verejného obstarávania pri udeľovaní verejných zákaziek verejno-súkromným partnerom, podporiť vnútorný trh pre tovar vzájomným uznávaním a prehodnocovaním postupov certifikácie, prehodnotiť regulačný rámec pre elektronickú komunikáciu, podporiť environmentálne technológie pokračujúcou implementáciou Akčného plánu pre environmentálne technológie (ETAP), vyhlásiť iniciatívu „i2010: Európska informačná spoločnosť pre rast a zamestnanosť“, dokončiť vytváranie vnútorného trhu pre zemný plyn a elektrickú energiu, vyhlásiť iniciatívu na podporu programu „Vedomosti pre rast“ vrátane urýchlenej implementácie akčného plánu 3% R&D, stimulovať ľudské zdroje vo výskume a posilniť prepojenie vedy a spoločnosti, podniknúť kroky na politickej úrovni proti daňovým podvodom a daňovým únikom, vyvinúť európsky kvalifikačný rámec (EQF) a s ním súvisiaci európsky systém udeľovania kreditov a uznávania študijných výsledkov (ECVET) v oblasti odborného vzdelávania s cieľom zabezpečiť transparentnosť a uznávanie odborných kvalifikácií v rámci EÚ, vyhlásiť európsky rok mobility pracovníkov, vyhlásiť operačné a informačno-technologické aspekty iniciatívy e-cla s cieľom ponúknuť lepšie služby spoločnostiam, ktoré pôsobia na medzinárodnom trhu, začať priemyselný projekt „Sesame“ zameraný na modernizáciu kontroly leteckej dopravy ako časť iniciatívy spoločného vzdušného priestoru, začať technologický a priemyselný projekt „ERTMS“ zameraný na zabezpečenie interoperability v sektore železničnej dopravy. | - 2.2. Solidarita Vzhľadom na zlepšenie hospodárskeho rastu v Európe a hospodárskej dynamiky musí byť možné posilniť záväzok solidarity, sociálnej spravodlivosti a posilniť európsku súdržnosť a spoločné hodnoty. V roku 2006 sa solidarita zabezpečí prostredníctvom: - súdržnosti politík ako základného nástroja pri uskutočňovaní cieľa hospodárskej konvergencie podporou rastu a hospodárskej súťaže a akceptovaním strategických smerov na roky 2007-2013, - ochrany životného prostredia a primeraného manažmentu prírodných zdrojov s cieľom zabezpečiť vyšší, ale environmentálne udržateľný hospodársky rast, inter alia pomocou rastúcej konkurencieschopnosti v dôsledku silnejšej trhovej orientácie spoločnej poľnohospodárskej politiky a rozvoja vidieka plánovaného v roku 2006, a prostredníctvom zabezpečenia dlhodobého zásobovania energiou, - ochrany základných práv a boja proti diskriminácii, podpory rovnosti pohlaví, kultúrnej rôznorodosti, úplnej integrácie mladých ľudí do spoločnosti a pracovného života a prostredníctvom rovnakých príležitostí pre všetkých, - komplexného prístupu k otázkam imigrácie na základe Haagskeho programu, - boja proti klimatickým zmenám. Solidarita: kľúčové iniciatívy na rok 2006: Vybrané boli nasledujúce kľúčové iniciatívy: dokončiť reformy v sektoroch spoločnej poľnohospodárskej politiky týkajúce sa vína, ovocia a zeleniny, vypracovať zelenú knihu o budúcnosti námornej politiky EÚ s ohľadom na rozvoj prosperujúceho a udržateľného námorného hospodárstva, vytvoriť program pomoci s cieľom podporiť MSP, aby dodržiavali environmentálne právne predpisy, zabezpečiť, aby rešpektovanie a podpora základných práv boli základom návrhov Komisie, a iniciovať prípravné práce v súvislosti so založením Európskej agentúry pre základné práva v januári 2007, prijať legislatívny návrh na zriadenie Európskeho pozorovacieho centra/Európskej agentúry pre migráciu, pripraviť zriadenie Európskeho úradu na podporu azylantov na základe štruktúr vytvorených v roku 2005, uľahčiť život občanom, ktorí sú v európskom právnom priestore konfrontovaní s rodinnými problémami v občiansko-právnych záležitostiach, navrhnúť oznámenie a stratégiu v oblasti rovnosti pohlaví, navrhnúť novú stratégiu Spoločenstva pre bezpečnosť a ochranu zdravia pri práci, prijať a následne realizovať zelenú knihu o rozvoji v oblasti pracovného práva, navrhnúť fakultatívny európsky rámec pre cezhraničné kolektívne vyjednávania, úplne implementovať aktivity iniciatívy európskej mládeže: vyzbrojiť mladých ľudí kapitálom ľudskosti a zručnosťami potrebnými v oblasti hospodárstva založeného na vedomostiach, redukovať nezamestnanosť mladých a uľahčiť im vstup na trh práce, zlepšiť zariadenia, napr. v oblasti starostlivosti o dieťa, s cieľom podporiť rodinný život, bojovať proti chudobe a podporiť zdravý život a aktívne občianstvo, podporiť učenie sa cudzích jazykov a jazykovú rôznorodosť uplatňovaním jazykového akčného plánu a ďalším rozvíjaním európskeho indikátora jazykovej kompetencie, stimulovať aktivity v oblasti susedských vzťahov a komunikácie s cieľom podporiť celosvetový dialóg medzi kultúrami a kultúrnu rôznorodosť zohľadňovaním príslušných normatívnych nástrojov UNESCA, rozvoj novej stratégie v oblasti zdravia s cieľom sústrediť všetky aktivity do jedného koherentného rámca, aby sa zabezpečila ochrana proti novým hrozbám, akými sú nákazlivé choroby, otvoriť Európsky portál verejného zdravia, ktorý má slúžiť ako jediný celoeurópsky prístupový bod k údajom a informáciám o verejnom zdraví a súvisiacich oblastiach, klimatické zmeny: zaviesť dôležité právne a iné opatrenia, začať s komplexným prepracovaním systému obchodovania s emisnými kvótami a posúdiť druhé kolo národných alokačných plánov, dokončiť strednodobé hodnotenie 6. environmentálneho akčného programu. | - 2.3. Bezpečnosť Terorizmus, organizovaný zločin alebo nezákonné obchodovanie nie sú obmedzené štátnymi hranicami ani vnútroštátnym právnym rámcom. Krízy v oblasti zdravia, životného prostredia, dopravy alebo zásobovania energiou nie sú obmedzené opatreniami na vnútroštátnej úrovni. Bezpečnosť je stále viac spoločným cieľom, ktorý si vyžaduje široké spektrum aktivít a riešení na miestnej, európskej, až globálnej úrovni. Predovšetkým v súvislosti s nadnárodnými hrozbami a krízami v oblasti bezpečnosti rastie význam úlohy EÚ. Mimoriadna pozornosť sa bude venovať implementácii príslušných kapitol Haagskeho programu a súčasne zabezpečovaniu ochrany občianskych slobôd. Okrem toho Európa prijme výzvy, ktoré nastolili vzniknuté hrozby, pričom sa zameria na budúcnosť a bude konať inovatívne. V roku 2006 sa bude zvláštna pozornosť venovať: - pokroku v implementácii akčného plánu EÚ, ktorý sa týka boja proti terorizmu, so zameraním na zvyšujúcu sa účinnosť cezhraničnej výmeny informácií, ďalej obmedzovaniu možností financovania terorizmu a zlepšovaniu pomoci obetiam, - uľahčovaniu legálneho cestovania štátnych príslušníkov tretích krajín v rámci EÚ, - zlepšovaniu spolupráce medzi justičnými, policajnými a colnými orgánmi odstraňovaním právnych prekážok a podporou koordinácie, - vzájomnému uznávaniu a voľnému postupovaniu súdnych rozhodnutí v civilných a trestných záležitostiach, aby sa zabezpečilo cezhraničné uplatňovanie práva, - včasnému varovaniu a bezprostrednej odpovedi na krízy ako aj dlhodobej prevencii pred krízami v oblasti životného prostredia, bezpečnosti potravín a zdravia prostredníctvom posilňovania informačných a dozorných sietí, - bezpečnosti dopravy, či už pôjde o leteckú alebo cestnú dopravu alebo námornú dopravu, - väčšej bezpečnosti internetových služieb a sietí, - väčšej bezpečnosti v oblasti zásobovania energiou prostredníctvom spolupráce s hlavnými výrobcami a s tranzitnými krajinami a podpore obnoviteľných zdrojov energie. Bezpečnosť: kľúčové iniciatívy na rok 2006: Vybrané boli nasledujúce kľúčové iniciatívy: prijať návrhy týkajúce sa odstraňovania prekážok, ktoré musia policajné sily prekonávať, keď pôsobia na území iného členského štátu, a prijať návrhy o používaní databáz v súvislosti s kontrolou vonkajších hraníc na účely presadzovania práva, zaviesť počítačový systém výmeny údajov z trestných registrov, vypracovať a začať uskutočňovať akčný plán EÚ pre verejno-súkromné partnerstvo v boji proti organizovanému zločinu a terorizmu, podporiť financovanie v oblasti výskumu bezpečnosti zlepšovaním spolupráce existujúcich kapacít v civilnej, bezpečnostnej a obrannej oblasti, podporiť obranné kapacity EÚ prekonávaním súčasnej fragmentácie trhu a rozvíjaním interoperability, začať nový akčný plán na podporu bezpečnosti sietí a informácií, vrátane boja proti počítačovej kriminalite a vrátane ochrany identity a súkromia, vybudovať bezpečnostné kontroly v prístavoch a na letiskách, vypracovať oznámenie a stratégiu v oblasti verejného zdravia, ktorá sa bude týkať pripravenosti a odpovede na chrípkovú pandémiu a ohrozenie zdravia zo strany teroristov, začať vykonávať služby iniciatívy globálneho monitoringu životného prostredia a bezpečnosti (GMES), zostaviť akčný plán pre oblasť efektívneho hospodárenia s energiou, vyvinúť systém rizikového manažmentu Spoločenstva pre oblasť bezpečnosti vonkajších hraníc, vyvinúť nové iniciatívy a ďalej rozvíjať iniciatívy, ktoré sa týkajú bezpečného uskladňovania nukleárneho odpadu, a posilňovať nukleárnu bezpečnostnú politiku, navrhnúť nové opatrenia na posilnenie námornej bezpečnosti. | - 2.4. Vonkajšia projekcia Európa nemôže dosiahnuť žiadnu z predchádzajúcich priorít sama: Európa nemôže dosiahnuť väčšiu prosperitu vo vákuu. Prosperita v tretích krajinách pomáha budovať prosperitu EÚ a naopak. Celkom určite nemôže Európa obmedziť svoje úsilie o solidaritu na svoje územie. Nemôže očakávať bezpečnosť pre svojich ľudí bez spolupráce s tretími krajinami. Zahraničné vzťahy sú skutočne spôsobom, ako podporiť a ochrániť naše priority a hodnoty za našimi hranicami. Ak chce Únia efektívne konať, musí sa opierať o dôveru svojich občanov, zdravie svojho hospodárstva, musí hovoriť jedným hlasom a podporovať súdržné stanovisko. Z tohto hľadiska bude rok 2006 kľúčovým rokom pre prípravu nástupu ministra zahraničných vecí / podpredsedu Komisie do úradu a pre zriadenie Európskej zahraničnej služby po ratifikácii ústavy. V roku 2006 sa zamerajú opatrenia Komisie v oblasti zahraničných vzťahov na dosiahnutie nasledujúcich cieľov: - pripraviť vstup Bulharska a Rumunska a pokročiť v rokovaniach, ktoré sa týkajú ďalšieho rozšírenia, predovšetkým začať rokovania s Tureckom, - zabezpečiť efektívnu implementáciu európskej susedskej politiky a postupových plánov pre štyri spoločné priestory s Ruskom, - plniť dohovory medzinárodných obchodných rokovaní na všetkých úrovniach: vo Svetovej obchodnej organizácii a takisto s kľúčovými bilaterálnymi a regionálnymi partnermi, - konštruktívne pôsobiť v mierovom procese na Blízkom východe prostredníctvom medzinárodnej štvorky a v úzkej spolupráci s príslušnými stranami, - i naďalej podporovať regionálnu stabilitu, obnovu a politickú transformáciu v Iraku, - i naďalej podporovať rekonštrukciu a obnovu po katastrofe cunami, - zintenzívniť transatlantický dialóg a etablovať koherentné a efektívne vzťahy s kľúčovými partnermi, predovšetkým pomocou užšej spolupráce v oblasti bezpečnosti a konvergencie právnych predpisov, - zintenzívniť dialóg s najdôležitejšími poskytovateľmi energie vzhľadom na vzrastajúcu závislosť Európy od dovozcov energie, - implementovať novú rozvojovú politiku s cieľom podporiť udržateľný rozvoj a redukciu chudoby na základe rámca, ktorý bol navrhnutý v roku 2005, a prehodnotiť miléniové rozvojové ciele, vrátane osobitnej odpovede pre Afriku, - potvrdiť naše záväzky voči ľudským právam, - zaoberať sa otázkami stability a bezpečnosti, zvyšovať kapacity Európy v súvislosti s krízami a globálnymi výzvami v oblasti bezpečnosti prostredníctvom ďalšej implementácie európskej bezpečnostnej stratégie a päťbodového akčného plánu Únie týkajúceho sa kapacít rýchlej reakcie. Vonkajšia projekcia: kľúčové iniciatívy na rok 2006 Vybrané boli nasledujúce kľúčové iniciatívy: Vonkajšia projekcia v súvislosti s prosperitou zabezpečiť primeraný monitoring pred vstupom Bulharska a Rumunska, monitoring a správa o rokovaniach s Chorvátskom a Tureckom a podľa možností s bývalou Juhoslovanskou republikou Macedónsko po zaujatí stanoviska k jej žiadosti o členstvo, podľa možností otvoriť rokovania o stabilizačnej a asociačnej dohode s Bosnou-Hercegovinou a Srbskom & Čiernou horou, navrhnúť oznámenie a akčný plán k téme konkurencieschopnosti a obchodnej politiky, ktoré podporia vstup priemyslu EÚ na trh, otvoriť rokovania o dohodách s tretími krajinami týkajúce sa leteckej dopravy v nadväznosti na rozsudky súdneho dvoru z 5. novembra 2002 a mandát Rady z 5. júna 2003, dosiahnuť zásadný pokrok v rokovaniach o dohode hospodárskeho partnerstva so šiestimi regiónmi AKT tak, aby mohla vstúpiť do platnosti v roku 2008. Vonkajšia projekcia v súvislosti so solidaritou vypracovať nové politické usmernenia na podporu ľudských práv a demokratizácie v rámci 4 nových finančných nástrojov (2007-2013), prispievať ku kľúčovým rozvojovým iniciatívam, ktoré sa týkajú otázok financovania, koherencie, Afriky a medzinárodného verejného tovaru, ako výsledok tohtoročného sumitu G8 a plenárneho zasadnutia na vysokej úrovni k téme miléniových rozvojových cieľov, posilniť schopnosť Komisie reagovať na humanitárne katastrofy a v tejto súvislosti vypracovať stratégie prevencie a pripravenosti a podporiť Fond globálneho zdravia EÚ v boji proti AIDS/HIV, malárii a tuberkulóze, dosiahnuť pokrok v rokovaniach o klimatických zmenách (v rámci konvencie o klimatických zmenách) a o biodiverzite (konvencia o biologickej diverzite a konvencia o obchode s ohrozenými druhmi (CITES)), Vonkajšia projekcia v súvislosti s bezpečnosťou otvoriť rokovania o dohodách s hlavnými priemyselnými partnermi, ktoré budú zodpovedať požiadavkám bezpečnosti a súčasne uľahčia obchod a cestovanie, zahrnúť drogovú problematiku do dohôd s tretími krajinami s cieľom podporiť medzinárodnú spoluprácu v boji proti drogám aj na politickej úrovni, zabezpečiť, aby Únia prispela k procesu obnovy Iraku, zahrnúť do politického dialógu s partnermi AKT otázku bezpečnosti, navrhnúť dve nové oznámenia o zbraniach masového ničenia (WMD) a zbraniach malého kalibru, ľahkých zbraniach, nevýbušných bojových prostriedkoch (SALW, ERW). | - 3. VšEOBECNÝ RÁMEC PRE ľUDSKÉ A FINANčNÉ ZDROJE NA ROK 2006 3.1. Ľudské zdroje 3.1.1. Posilnenie na základe rozšírenia Na základe odhadov Komisie[1] súhlasil rozpočtový orgán s nevyhnutným prijatím do zamestnania 3 900 ďalších nových pracovníkov[2] v období 2004-2008, aby tak umožnil Komisii rozšíriť jej činnosť o nové členské štáty a plniť jej inštitucionálne úlohy. V rokoch 2004 a 2005 išlo o 1 280 miest a 700 miest, zatiaľ čo v žiadosti z roku 2006 už ide o čistý nárast vo výške 700 miest. Podobne ako v roku 2003 v súvislosti s predchádzajúcim rozšírením žiada Komisia 100 externých pracovníkov na obsadenie miest, ktoré súvisia s budúcim vstupom Bulharska a Rumunska. Toto prijímanie do zamestnania predstavuje v roku 2006 nevyhnutný základ pre ďalšie spravovanie a dohliadanie na programy Spoločenstva a pre implementáciu acquis communautaire v rámci rozšírenej Únie. Komisia použije tieto nové zdroje v súvislosti s narastajúcim počtom jej úloh v dôsledku rozšírenia a v súvislosti s realizáciou jej štyroch politických priorít do tej miery, v akej sa týkajú rozšírenej Únie. 3.1.2. Prínos pre centrálne združenie Okrem nových miest musí Komisia zmobilizovať doplnkové zdroje, aby mohla uskutočniť prioritné iniciatívy nezávisle od rozšírenia. Na tento účel plánuje preloženie pracovníkov v rámci a medzi oddeleniami. Podobne ako v predchádzajúcich rokoch sa i tentoraz navrhlo zriadenie centrálneho združenia spolupracovníkov zostaveného z personálu. V súvislosti s vytváraním novej Komisie už oddelenia prispeli vo veľkom rozsahu k rôznym podstatným interným zmenám. Príspevky do centrálneho združenia v záujme štyroch priorít požadované na rok 2006 sa ohraničia na 1 % z operačného personálu. Identifikácia negatívnych priorít a iné dôvody na pridelenie úloh súvisiacich s prioritami personálu ostávajú základným predpokladom na zdôvodnenie žiadostí o nové zdroje. Aj úspory vyplývajúce z externalizácie (zriadenie výkonných agentúr EAC a SANCO) sa zameriavajú na nové prioritné politické ciele. 3.1.3. Ľudské zdroje dostupné pre štyri priority Nižšie uvedená tabuľka sumarizuje ľudské zdroje podľa priority a zdroja, ktoré sú podľa očakávaní potrebné na uskutočňovanie nových iniciatív a podporu práve prebiehajúcich aktivít. Priority APS v roku 2006 | Nové zdroje v súvislosti s rozšírením | Preloženie medzi oddeleniami | Preloženie v rámci oddelení | Zdroje na realizáciu priorít celkom | 1. Prosperita | 183 | 72 | 95 | 350 | 2. Solidarita | 53 | 16 | 22 | 91 | 3. Bezpečnosť | 34 | 12 | 20 | 66 | 4. Vonkajšia projekcia | 25 | 52 | 49 | 126 | Rozšírenie existujúcich aktivít v rozšírenej Únii (vrátane postupného ukončenia predvstupových aktivít) | 505 | 102 | 147 | 754 | CELKOM | 800 | 254 | 333 | 1 387 | Alokácia nových zdrojov súvisiacich s rozšírením na jednotlivé politické oblasti sa stanoví počas prípravy predbežného rozpočtového návrhu na rok 2006, vrátane rozdelenia medzi stálymi miestami a externými zamestnancami. 3.1.4. Osobitná situácia v určitých útvaroch Oblasť zahraničných vzťahov predstavuje v rámci Komisie osobitnú „rodinu“ útvarov, ktorá si vyžaduje celkovú súdržnosť v súvislosti s individuálnymi rozhodnutiami, organizačnými alternatívami a alokáciou zdrojov. Ako výsledok významných reforiem a schopnosti prispôsobiť sa v období prechodu k súčasnej Komisii, predovšetkým prenosu zodpovednosti za západný Balkán na Generálne riaditeľstvo pre rozšírenie, má „rodina“ Relex pevnú organizačnú štruktúru. Avšak proces decentralizácie, ktorý sa považuje za ukončený a vo všeobecnosti úspešný, ukázal, že je nevyhnutné preniesť široké spektrum kompetencií týkajúcich sa spravovania pomoci a podpory ES na delegácie Komisie v tretích krajinách. Budúca organizácia Úradu pre spoluprácu EuropeAid (AIDCO) by mala umožniť ďalšiu racionalizáciu v súvislosti s uvoľnením zdrojov pre realokáciu v rámci zvyšnej časti útvarov „rodiny“ Relex, aby sa podporili iné prioritné iniciatívy. Navrhovanou redukciou plánovaného personálu AIDCO sa dokončí proces obnovovania rovnováhy, ktorému predchádzala decentralizácia finančného manažmentu z ústredia na delegácie. Komisia sa aktívne zaoberá otázkou, ako sa možno s dôsledkami súčasných požiadaviek na zdroje vysporiadať tak, aby ich interný audítor konal tiež ako interný audítor voči agentúram Spoločnosti, za predpokladu, že existujúce zdroje nie sú úplne adekvátne. 3.2. Finančné zdroje Ako výsledok diskusií APS sa navrhli niektoré nové iniciatívy; v prípade existujúcich iniciatív možno žiadať o prispôsobenie zdrojov. Táto skutočnosť je mimoriadne dôležitá pre položky 3 a 4, pretože prispôsobenie sa týka nielen možných rozdielov v rámci najvyšších hraníc finančných perspektív, ale aj finančného plánovania. Tieto zmeny sú uvedené ďalej. Finančný rámec pre položky 3 a 4 FP vyplývajúci z rozhodnutia APS 2006 | (PREDBEŽNÉ ÚDAJE) | (v miliónoch EUR, pri súčasných cenách) | Prostriedky pridelené na záväzky | Rozpočet v roku 2005 | 2006 | Fin. prog. | Ä APS | APS 2006 | 3. VNÚTORNÁ POLITIKA | Najvyššia hranica FP | 9 012,0 | 9 385,0 | 9 385,0 | Položka 3 celkom | 9 052,0 | 9 244,9 | 27,2 | 9 272,1 | Rozdiel | -40,0 | 140,1 | -27,2 | 112,9 | 4. VONKAJŠIA POLITIKA | Najvyššia hranica FP | 5 119,0 | 5 269,0 | 5 269,0 | Položka 4 celkom | 5 219,0 | 5 048,7 | 342,5(a) | 5 391,2 | Rozdiel | -100,0 | 220,3(c) | -342,5 | -122,2(b) | a) Táto suma odráža všetky zmeny existujúceho finančného plánovania. Tabuľka zahŕňa štyri priority. b) Rozdiel v rámci položky 4 by bolo možné znížiť na -162,2 miliónov EUR, ak by sa zohľadnila reforma na trhu s cukrom (40 miliónov EUR). c) Vo finančnom plánovaní z novembra išlo o 193,3 miliónov EUR. Rozdiel (27 miliónov EUR) je možné vysvetliť krátením v dôsledku prenosu Východného Timoru na ERF a zohľadnením príspevkov na choroby podmienené chudobou a decentralizovanú spoluprácu, ktoré boli predmetom spolurozhodovania. | Ak sa zohľadnia dodatočne pridelené prostriedky, ktoré vyplývajú z nových iniciatív navrhnutých v APS 2006, vznikne pri výdavkoch v položke 3 „Vnútorné politiky“ rozdiel až do výšky 112,9 miliónov EUR. Čo sa týka položky 4 „Externé politiky“, pôjde o podstatný rozdiel, dokonca prevýši sumu predpokladanú v rozpočte na rok 2006. V prvom rade ide o pomoc Iraku, ktorá predstavuje 200 miliónov EUR z rozpočtu na rok 2005. Ďalej sa očakáva, že v súlade s oznámením z 9. júna 2004 pôjde o rovnakú sumu v roku 2006, s výhradou ďalšieho zhodnotenia možností pomoci priamo na mieste. Po druhé sa musí z položky 4 financovať sľúbená pomoc na obnovu regiónov, ktoré boli postihnuté katastrofou cunami v dôsledku zemetrasenia v Indickom oceáne. Na tento účel Komisia prisľúbila celkovú sumu vo výške 350 miliónov EUR, ktorá sa bude vyplácať počas dvoch rokov, pričom prvá polovica tejto sumy predstavuje časť rozpočtu na rok 2006. Treťou možnosťou využitia zdrojov je pomoc na obnovu krajín AKT postihnutých reformou na trhu s cukrom, ktorá sa odhaduje na sumu vo výške 40 miliónov EUR. Je zrejmé, že len časť dodatočných výdavkov možno financovať v rámci rozdielov v položke 4 bez toho, aby sa negatívne ovplyvnilo smerovanie súčasnej politiky Únie a jej politické priority. Komisia preto navrhne použiť flexibilný nástroj, aby sa pokryli zostávajúce potreby. Vplyv vybraných iniciatív na finančné zdroje sumarizuje nižšie uvedená tabuľka, podrobnejšie informácie sú uvedené v nasledujúcich odsekoch. Údaje pre každú politickú oblasť, s ktorou súvisia štyri priority, sa týkajú zmien v porovnaní s existujúcim finančným plánovaním, a teda odrážajú dodatočné finančné zdroje, ktoré sa považujú za dôležité pre uskutočnenie cieľov. Zmeny vo finančných zdrojoch v porovnaní s finančným plánovaním | Prostriedky pridelené na záväzky (v miliónoch EUR) položky 3 a 4 v FP | Indikatívne zmeny vo finančných zdrojoch 2006 | Politická oblasť | Prosperita | Solidarita | Bezpečnosť | Vonkajšia projekcia | Zamestnanosť a sociálne záležitosti | 8,0 | Zdravie a ochrana spotrebiteľov | 3,0 | Sloboda, bezpečnosť a právo | 0,6 | 14,0 | Vonkajšie vzťahy | 357,6 | CELKOM | 8,0 | 0,6 | 17,0 | 357,6 | 3.2.1. Finančné implikácie priority „Prosperita“ Mnohé politické opatrenia podstatne prispievajú k priorite „Prosperita“ v plánovaní na rok 2006, predovšetkým šiesty rámcový program v oblasti výskumu (5 285 miliónov EUR), programy mládeže a odborného vzdelávania v oblasti vzdelávania a kultúry (755 miliónov EUR) a transeurópske siete (TEN) (720 miliónov EUR). Vzhľadom na zmeny v existujúcom plánovaní bude rok 2006 európskym rokom mobility pracovníkov. S cieľom uľahčiť túto iniciatívu bolo vyčlenených 5 miliónov EUR na finančné plánovanie v oblasti zamestnanosti a sociálnych záležitostí. Ďalšie 2 milióny EUR sú určené na opatrenia, ktoré sa týkajú sociálneho dialógu, z čoho 1 milión EUR predstavuje finančnú podporu pre výmenu a technickú pomoc medzi organizáciami v nových a starých členských štátoch a implementáciu dohôd podpísaných sociálnymi partnermi v súlade s vyhlásením Komisie z 12. augusta 2004 o sociálnom dialógu. Ďalší 1 milión EUR sa použije na kampaň zameranú na zvyšovanie povedomia sociálnej zodpovednosti podnikov. Náklady na štúdie a iné aktivity v oblasti pracovných podmienok, vrátane zdravia a bezpečnosti pri práci, vzrástli o 0,5 milióna EUR. Ide o sumu, ktorá je potrebná v súvislosti s hodnotením v rozšírenej Európe a prípravou ďalšieho rozšírenia. Okrem toho je ďalších 1,6 miliónov EUR určených na založenie agentúry REACH, ktoré sa plánuje na začiatku roku 2007, a 2,5 milióna EUR pre European Medicine Agency (Európska agentúra pre liečivá) (EMA) v súvislosti s implementáciou nedávno prijatých právnych predpisov pre farmaceutiká. 3.2.2. Finančné implikácie priority „Solidarita“ Štrukturálne fondy majú najväčší podiel na financovaní priority „Solidarita“, avšak niektoré z častí patria do položky 3 finančných perspektív. V oblasti slobody, bezpečnosti a práva a v kontexte očakávaného rozhodnutia Rady o nových narkotických a syntetických drogách sa zvýši rozpočet ESMDDZ o 0,1 milióna EUR, aby mohlo vykonávať nové aktivity, vrátane monotoringu zneužívania legálnych drog (liekov), výmeny informácii a zhodnotenia rizika narkotických a syntetických drog. 0,5 milióna EUR v oblasti slobody, bezpečnosti a práva sa vyčlenilo na podporu aktivít EURODAC a DubliNET. Zahŕňa konsolidáciu a evaluáciu v súvislosti s plynulým fungovaním rozšírenej siete a náhradou zastaralých infraštruktúr. V oblasti životného prostredia sa presunulo 1,5 milióna EUR z oblasti rozvoja politiky do oblasti jej implementácie. Táto skutočnosť je výrazom zvýšeného záujmu o implementáciu predovšetkým v oblasti prírody a biodiverzity, kvality života a udržateľnej výroby, spotreby a využívania zdrojov a sústredeného záujmu o implementáciu v predvstupovej fáze pre Bulharsko a Rumunsko. 3.2.3. Finančné implikácie priority „Bezpečnosť“ Kľúčovými politickými oblasťami pre túto prioritu sú sloboda, bezpečnosť a právo, zdravie a ochrana spotrebiteľa, doprava a energia. V oblasti slobody, bezpečnosti a práva sa vyčlenila suma 10 miliónov EUR v roku 2006 na rozvoj vízového informačného systému (VIS), vrátane biometrických údajov. V rámci Komisie sa musí zriadiť krízové centrum pre riadenie systému ARGUS (všeobecného bezpečnostného systému včasného varovania), ktoré sa bude využívať v krízových situáciách. Ďalej sú potrebné dodatočné finančné prostriedky vo výške 1 milióna EUR, z čoho 0,6 milióna EUR je určených na ochranu inštalácií a elektronickú ochranu a 0,4 milióna EUR na IT. V kontexte budovania priestoru európskeho práva v trestných a občianskych záležitostiach sa vyčlenil 1 milión EUR na zriadenie prvej fázy počítačového systému na výmenu informácií o uložených trestoch. Eurojust dostane 2 milióny EUR na dokončenie svojej infraštruktúry vrátane ICT systému. V oblasti zdravia a ochrany spotrebiteľa sa vyčlenil 1 milión EUR na finančný plán Európskeho centra prevencie a kontroly chorôb (ECDC), čo súvisí s rozhodnutím založiť agentúru v Štokholme a nie v Bruseli alebo v Luxemburgu. Ďalšie 2 milióny EUR pre túto politickú oblasť sú určené na prípravnú akciu pripravenosti a reakcie v oblasti verejného zdravia, ktorá je vyjadrením potreby vybudovať núdzový systém alebo koordinačný mechanizmus, pomocou ktorého sa v prípade vážnych zdravotných kríz zmobilizujú zdroje. 3.2.4. Finančné implikácie priority „Vonkajšia projekcia“ troch interných priorít V oblasti zahraničných vzťahov zahŕňa rozpočet na rok 2006 ďalšiu pomoc pre Irak v rovnakej výške ako v roku 2005 (200 miliónov EUR). V súvislosti s pomocou pri rekonštrukcii pre regióny v Ázii postihnuté cunami Komisia potvrdila svoj úmysel poskytnúť v rokoch 2005 a 2006 finančnú podporu na ich obnovu vo výške 350 miliónov EUR. Na základe odhadov v správach Svetovej banky a Ázijskej rozvojovej banky sa rozhodlo o vyčlenení 150 miliónov EUR na aktuálne záväzky v roku 2006. V oblasti rozvoja sa Komisia zaviazala pomôcť krajinám AKT, ktorých dovoz môže negatívne ovplyvniť nová spoločná organizácia trhu s cukrom. V prvom roku sa stanovila výška pomoci na 40 miliónov EUR. Rozhodnutia v súvislosti s rozpočtom a právnou základňou sa musia prijať včas, aby sa táto pomoc mohla poskytnúť v roku 2006. Rozpočtová časť financovania pochádza z flexibilného nástroja. Kedže sa kombináciou týchto troch opatrení prekročí rozdiel v položke 4 (do výšky 162,2 miliónov EUR, ak sa zohľadní maximálna suma vo výške 40 miliónov EUR pre reformu na trhu s cukrom), musí sa v prípade časti potrebnej sumy siahnuť po flexibilnom nástroji. Z tohto dôvodu je v súvislosti s flexibilným nástrojom potrebné preveriť možné preskupenia vo fáze prípravy predbežného návrhu rozpočtu. V prípade pomoci v dôsledku cunami by sa mali zohľadniť možnosti zmien v plánovaní pre Áziu. Dodatočne k redukcii finančného rámca pre TACIS o 5,6 miliónov EUR musia programy, ktoré čelia vážnemu oneskoreniu a/alebo ťažkostiam v súvislosti s implementáciou, podľa možnosti prispieť k realokácii. Ďalšie zmeny v rámci tejto priority: - 6 miliónov EUR sa vyčlení na program podpory spolupráce medzi Severom a Juhom v boji proti drogám. Táto iniciatíva bude financovaná pomocou preskupenia príslušných geografických dotácií. - Pre SZBP sa dodatočne vyčlenilo 7,6 miliónov EUR na finančné plánovanie (55 miliónov EUR), aby rozpočtové prostriedky neklesli pod úroveň v roku 2004 a 2005. - Komisia oznámila svoj úmysel rešpektovať finančné príspevky, ktoré boli ako finančný rámec predmetom spolurozhodovania, hoci v roku 2006 ide v porovnaní s rokom 2005 o pokles. [1] Oznámenie z 5. júna 2002, KOM(2002) 311. [2] To zodpovedá zvýšeniu o 3 400 plánovaných miest v rozpočte, 560 externých zamestnancov a 150 plánovaných miest v oblasti výskumu. Na druhej strane sa plánuje zníženie počtu externých zamestnancov (210 externých zamestnancov), ktorí boli financovaní z predvstupových programov.